เก็บอัฐิหลวงพ่อคูณ ลอยอังคารที่พระธาตุกลางลำน้ำโขง
วันนี้ (30 ม.ค.2562) ผู้สื่อข่าวรายงานว่า พิธีเก็บเถ้าอัฐิเถ้าอัฐิหลวงพ่อคูณ ปริสุทโธ ณ บริเวณฌาปนสถานชั่วคราว วัดหนองแวง พระอารามหลวง ด้านหลังพุทธมณฑลอีสาน จ.ขอนแก่น ตั้งแต่เมื่อช่วงเช้าวันนี้โดยมีเจ้าคุณธงชัย ประกอบพิธี พร้อมพยาน 12 คน ร่วมในการทำพิธีด้วย ซึ่งหลังเสร็จสิ้นพิธีเก็บอัฐิแล้ว มีการนำอัฐิของหลวงพ่อคูณ เดินทางไปยัง จ.หนองคาย เพื่อประกอบพิธีลอยอังคารที่พระธาตุกลางน้ำ แม่น้ำโขงภาพ : khon kaen universityขณะที่บรรยากาศช่วงเช้าบริเวณลานเอนกประสงค์ริมแม่น้ำโขง มีประชาชนทั้งไทยและลาวทยอยเดินทางเข้าจับจองพื้นที่เพื่อรอส่งหลวงพ่อคูณเป็นจำนวนมากด้านฝ่ายความมั่นคง จ.หนองคาย จัดกำลังเจ้าหน้าที่กว่า 200 นาย รักษาความปลอดภัยและอำวยความสะดวก บริเวณถนนริมโขงช่วงบริเวณลานเอนกประสงค์ริมแม่น้ำโขงช่วง ตั้งแต่หน้าสถานีเรือหนองคาย หน่วยเรือรักษาความสงบเรียบร้อยตามลำแม่น้ำโขง ไปจนถึงหน้าพระธาตุกลางน้ำหรือพระธาตุหล้าหนอง เพื่อเตรียมพิธีลอยอังคารอัฐิหลวงพ่อคูณพ.ต.ต.ไพศาล ลือสมบูรณ์ ผู้บังคับการตำรวจภูธร จ.หนองคาย กล่าวว่า ก่อนหน้านี้ได้ประชาสัมพันธ์ขอความร่วมมือประชาชนให้ปฏิบัติตามเจ้าหน้าที่โดยเฉพาะระหว่างพิธีลอยอังคารจะไม่อนุญาตให้ประขาชนลงไปบริเวณริมฝั่งแม่น้ำโขงเพื่อความปลอดภัยภาพ : khon kaen universityสำหรับพิธีการลอยอังคารพระเทพวิทยาคม (หลวงพ่อคูณ ปริสุทโธ) ขบวนรถนำอัฐิของหลวงพ่อคูณเคลื่อนออกจาก จ.ขอนแก่น ในเวลาประมาณ 09.00 น. เดินทางมาถึงบริเวณงานประมาณ 11.30 น. จากนั้นเจ้าหน้าที่จะนำกล่องอัฐิของหลวงพ่อคูณวางบนแท่นสักการะบูชาก่อนนำลงเรือ เพื่อประกอบพิธีตามศาสนา เวลาประมาณ 12.00 น.ประธานในพิธีข้าราชการชั้นผู้ใหญ่นำกล่องอัฐิของหลวงพ่อคูณลงเรือ บริเวณท่าเรือหน่วยรักษาความสงบเรียบร้อยตามลำน้ำโขง จากนั้นขบวนเรือจะเคลื่อนไปยังสะพานมิตรภาพไทยลาวและเลี้ยวกลับมายังบริเวณพระธาตุกลางน้ำก่อนจะวน 3 รอบจากนั้นจะเริ่มสวดมาติกาประธานในพิธีจะโยนเหรียญ 9 เหรียญพิธีลอยขัน 5 วิธีร้อยพวงมาลัย 1 พวงพิธีลอยอัฐิในแม่น้ำโขงบริเวณพระธาตุกลางน้ำพิธีโปรยข้าวตอกดอกไม้ จากนั้นผู้เข้าร่วมงานรวมทั้งศิษยานุศิษย์ของหลวงพ่อที่อยู่บนเรือ และจบด้วยพระสงฆ์อนุโมทนาและวิธีกรวดน้ำ
พิธีเก็บเถ้าอัฐิหลวงพ่อคูณ ปริสุทโธ ณ บริเวณฌาปนสถานชั่วคราว วัดหนองแวง พระอารามหลวง จ.ขอนแก่น เพื่อไปลอยอังคารที่พระธาตุกลางน้ำ แม่น้ำโขง จ.หนองคาย 
หลวงพ่อคูณ ปริสุทโธ,หลวงพ่อคูณ,ลอยอังคาร,หนองคาย,ThaiPBSnews,ไทยพีบีเอส,ข่าวไทยพีบีเอส,ThaiPBS